CELEX: 62011TN0650
Language: da
Date: 2011-12-19 00:00:00
Title: Sag T-650/11: Sag anlagt den 19. december 2011 — Dimension Data Belgium mod Parlamentet

10.3.2012   
            
            
               DA
            
            
               Den Europæiske Unions Tidende
            
            
               C 73/28
            
         Sag anlagt den 19. december 2011 — Dimension Data Belgium mod Parlamentet
   (Sag T-650/11)
   2012/C 73/55
   Processprog: fransk
   
      Parter
   
   
      Sagsøger: Dimension Data Belgium SA (Bruxelles, Belgien) (ved advokaterne P. Levert og M. Velghe)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Europa-Parlamentets beslutning, som blev meddelt sagsøgeren ved e-mail af 18. oktober 2011, om afvisning af sagsøgerens bud for parti nr. 1 i udbud PE-ITEC-DIT-ITIM-TELSIS og om tildeling af parti nr. 1 i nævnte udbud til selskabet BT Belgique annulleres.
            
         
               —
            
            
               Europa-Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har til støtte for søgsmålet fremsat fire anbringender.
   
               1)
            
            
               Første anbringende om en manglende begrundelse af den anfægtede beslutning, idet Parlamentet ikke har oplyst sagsøgeren om egenskaberne ved det valgte bud.
            
         
               2)
            
            
               Andet anbringende om en tilsidesættelse af den gennemsigtighedsforpligtelse, som påhviler Parlamentet i henhold til artikel 89, 92, 97 og 100 i finansforordningen (1) og artikel 138 i gennemførelsesbestemmelserne (2), idet Parlamentet ikke klart, fuldt ud og præcist har defineret kriteriet for bedømmelse af buddenes pris.
            
         
               3)
            
            
               Tredje anbringende om et åbenbart urigtigt skøn ved fastsættelsen af kriterierne for bedømmelse af budenes kvalitet og om en tilsidesættelse af proportionalitetsprincippet og gennemførelsesbestemmelsernes artikel 138, stk. 2, idet den ordregivende myndighed har taget hensyn til et bedømmelseskriterium, som ikke har til formål at identificere det mest økonomisk fordelagtige bud.
            
         
               4)
            
            
               Fjerde anbringende om en åbenbart urigtig bedømmelse af kvaliteten af de finansielle bud og om en tilsidesættelse af gennemførelsesbestemmelsernes artikel 139 i forbindelse med tildelingen af parti nr. 1 i det omtvistede udbud til selskabet BT Belgique, eftersom dette selskabs bud var unormalt lavt, således at Parlamentet skulle have afvist det eller konstateret, at det ikke overholdt udbudsbetingelserne.
            
         
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget, EFT L 248, s. 1.
   
      (2)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget, EFT L 357, s. 1.